«Manchester Siti» «Benfika» himoyachisi Ruben Diashni sotib olganini e’lon qildi. Ingliz klubi matbuot xizmatining yozishicha, 23 yoshli portugal bilan 2026 yilgacha mo‘ljallangan shartnoma imzolandi. Futbolchi yangi jamoasida 3-raqamda harakat qiladi. Avvalroq «shaharliklar» ximoyachi uchun 68 mln yevro to‘lashgani xabar qilingandi. O‘z navbatida «Benfika» «Siti»dan 15 mln yevro evaziga Nikolas Otamendini sotib oldi. Diash o‘tgan mavsumda Portugaliya chempionatida 33ta o‘yinda maydonga tushib, 2ta gol urgan.